khistorydata/jeongjo-sjw-relations huggingface dataset:
정조 4년
大司諫宋鍈。應敎朴天衡。掌令金光岳。校理朴天行。副校理趙鼎鎭。正言洪文泳鄭益祚。副修撰金履禧徐鼎修啓曰。請喬桐府黜置罪人鄭致達妻。夬正王法。以洩神人之憤。請還寢遠竄罪人韓翼謩金吾草記勿施之命。仍施遠竄之典。請放歸田里罪人金相福。亟令王府拿鞫嚴問。夬正王法。請黑山島圍籬罪人龜柱。亟加嚴鞫。夬正王法。請削黜罪人洪樂純。爲先中途付處。措辭見上答三司曰。不允。大司諫宋鍈。掌令金光岳。正言洪文泳鄭益祚啓曰。請彦衡養遂獻遂。竝令王府設鞫嚴問。請還寢會遂絶島定配之命。仍命王府。嚴鞫得情。請還寢李觀源定配之命。更令王府設鞫得情。請令王府一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請遲晩後物故罪人啓能。亟施孥籍之典。請物故罪人志恒之支屬應坐者。絶島散配。請洪國榮。爲先亟施遠竄之典。措辭見上答兩司曰。不允。第六件七件事。亟停勿煩。掌令金光岳啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府設鞫得情。夬正王法。請大靜縣定配罪人聖中。亟令王府設鞫嚴問。期於得情。夬正王法。請削版罪人有臣宗甲義駿。竝令王府設鞫嚴問。依律處斷。請海南縣定配罪人李潤成。更令王府設鞫得情。施以當律。請楸子島定配罪人趙嵎。亟寢酌處之命。仍令王府設鞫得情。夬正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府更加嚴鞫。期於得情。請定配罪人孫效忠等。仍令王府更加嚴鞫。期於得情。請楸子島安置罪人李普行。亟令王府拿鞫嚴問。措辭見上新除授掌令尹行晉。時在京畿陽城地。請斯速乘馹上來事。下諭。答府曰。不允。第五件六件事。亟停勿煩。下諭事。依啓。趙濟泰物故。停啓。正言洪文泳啓曰。請大靜縣爲奴罪人金壽賢。更令王府設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請海南縣定配罪人李弘濟。亟令王府設鞫嚴問。請大靜縣定配罪人聖中。放逐罪人有臣宗甲義駿等。竝令王府設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府嚴鞫得情。快正王法。請定配罪人具翼遠。亟寢酌處之命。仍令王府嚴鞫得情。快施當律。請減死安置罪人大燮。亟寢酌處之命。仍令王府設鞫得情。快正王法。請減死罪人弼海。亟寢酌處之命。仍令王府設鞫得情。夬正王法。請遠竄罪人安兼濟李宅鎭。亟命王府。竝加嚴鞫。期於得情。依律處斷。請恒善支屬。亟命散配。日謙兄弟。竝投絶島。以嚴隄防。請荐棘罪人瑩中。亟令王府設鞫嚴問。快施當律。請固城縣投畀罪人李鎭常。巨濟府絶島安置罪人朴宗集。亟令王府拿鞫得情。施以當律。請濟州牧減死定配罪人範聖。依律處斷。請減死定配罪人德秀。亟令王府更加嚴鞫。夬正王法。請逆賊尙魯。亟施孥戮之典。措辭見上新啓。新除授司諫李福徽。時在京畿坡州地。請斯速乘馹上來事。下諭。答曰。不允。第九件事。亟停勿煩。下諭事。依啓。
정조 4년
判尹權噵疏曰。伏以臣四章陳懇。一例靳允。伏奉批旨。以筋力强壯朝無耆艾爲敎。繼而有京兆除命。臣於是惶霣抑塞。靡所容措。噫。臣雖愚庸昏憒。秉彝之性。猶有不泯。如使臣。果無疢疾之沈篤。能有筋力之可强。而乃反張皇錄病。矯飾爲說。則是一偏詐欺負之人。雖萬被誅戮。何足以贖其罪也。以臣虛薄。從前扶策者。蓋聖恩不可孤也。衰氣猶可强也。今則殘齡漸邁。諸症迭攻。朽株破壁。無復餘地。近者又添左身不仁之症。手脚殆不運用。宛轉床簀。作一殭尸。安敢爲一毫浮辭。重自陷於瞞君之科也。且朝廷之上。貴有耆舊者。以其嘉猷嘉謨。有可以壽胥與試。而今臣則少無寸能。老已耄及。不過名在朝籍。徒費廩粟而已。雖留之不去。將焉用哉。衰耄旣如許。禮防又甚嚴。恐或不死之前。未遂至懇。以此煎鬱。若添一病。官職去就。更無可論。日違嚴召。鈇鉞是俟。設令臣之病勢。賴天之靈。少延殘喘。若一邊爲乞休之態。一邊爲彈冠之計。則是以退媒進。跡涉要君。臣雖奊詬。豈忍爲此。以私而喪盡廉隅。以公而貽辱淸朝乎。然則自今至死之年。無非逋慢之日。而將積罔赦之罪。臣之情事。吁亦慼矣。其哀與不哀。惟在我殿下明命。倘蒙聖慈。俯賜矝察。恕其僭瀆。不加之罪。則亟允血懇。以副至願。又不然而終靳開可。則亦望先削臣職名。仍令選曹。勿復檢擬。俾便調病。以卒餘年。千萬顒祝。臣無任惶恐祈懇之至。謹昧死以聞。答曰。省疏具悉。業已悉諭。卿其勿辭。俟少間行公。
정조 4년
同義禁愼爾復疏曰。伏以臣姿本庸陋。百無肖似。而猥蒙先王朝剪拂之洪渥。前後叨竊。罔非踰分。位躋亞卿。榮寵備至。而涓埃莫報。衰頹轉甚。方當聖明臨御。治化繼隆。而臣則自分爲淸朝老棄之物。蟄伏畎畝。只切雲天之瞻望。向伏承摠府恩除。自幸得一覲耿光之路。而庶伸叩謝之忱矣。癃痼之疾。時添日增。實無自强之勢。則情地悚蹙。已無可言。而幸蒙天日俯照。特許恩遞。臣益不勝感激隕越。只頌我殿下不遺之聖眷而已。乃者本月初十日。又以臣爲同知義禁府事者。臣聞命以來。驚惶感泣。罔知攸措。蓋臣犬馬之齒。今已八十有三矣。金吾重任。旣非如臣昏謬衰疾者。所可堪勝。而前者逋慢之罪。曾無譴罰之命。今日荐降之恩。又及癃廢之身。臣不自知其何以得此於聖明之世也。第臣衰朽之病。已是通朝之所共知。而近又爲寒氣之所傷。素患痰癖之症。兼以毒感。浹月彌留。轉側須人。食飮全廢。雖房闥之間。時月之內。萬無起動之勢。一日二日。趨謝漸稽。於是微忱。益增惶懍於廣日虛縻矣。臣之前後慢忽之罪。萬殞猶輕。而有臣如此。生不如死。遂敢不避猥越。玆因縣道。略伸惶蹙之情。伏乞天地父母。俯察微臣情罪。亟命有司。遞臣義禁府同知之職。仍治臣瀆撓之罪。以肅朝綱。以安私分。千萬幸甚。臣無任瞻天望日屛營祈懇之至。答曰。省疏具悉。卿其勿辭。調理行公。
정조 4년
庚子十一月二十七日。記事官姜彙鈺。冬至正使副司直徐有慶。副使副司直申大升狀啓。臣等一行。到安州牧。表咨文査對之由。已爲馳啓爲白有在果。本月二十一日。到義州府。二十二日。與書狀官臣林濟遠。本道都事臣洪一源。義州府尹臣李在學。同齎來表咨文。眼同査對。則別無差誤處是白乎等。以緣由馳啓爲白臥乎事。
정조 4년
庚子十一月二十七日。兼春秋洪光一。刑曹啓目。罪人朴世根。更加嚴刑。期於取服。何如。傳曰。更加嚴刑。期於得情爲良如敎。
정조 4년
刑曹啓目。罪人吳彦邦。更加嚴刑。期於得情。何如。傳曰。更加嚴刑。期於得情爲良如敎。
정조 4년
刑曹啓目。罪人金龍大。更加嚴刑。期於得情。何如。傳曰。更加嚴刑。期於得情爲良如敎。
정조 4년
刑曹啓目。罪人朴聖樑。更加嚴刑。期於輸款。何如。傳曰。更加嚴刑。期於得情爲良如敎。
정조 4년
罪人張漢福。更加嚴刑。期於得情。何如。傳曰。更加嚴刑。期於得情爲良如敎。
정조 4년
刑曹啓目。罪人白占卜。更加嚴刑。期於輸款。何如。傳曰。更加嚴刑。期於得情爲良如敎。
정조 4년
刑曹啓目。罪人金奉鎭。更加嚴刑。期於取服。何如。傳曰。更加嚴刑。期於得情爲良如敎。
정조 4년
刑曹啓目。罪人朴𤩕。更加嚴刑。期於輸情。何如。傳曰。更加嚴刑。期於得情爲良如敎。
정조 4년
刑曹啓目。罪人金廷周。更加嚴刑。期於得情。何如。傳曰。更加嚴刑。期於得情爲良如敎。
정조 4년
刑曹啓目。罪人梁季乭。更加嚴刑。期於輸情。何如。傳曰。更加嚴刑。期於得情爲良如敎。
정조 4년
庚子十一月二十七日未時。上御誠正閣。都承旨入侍時。行都承旨鄭元始。記事官金載瓚。編修官文采五。記事官李集斗。以次進伏訖。上曰。今日稍寒。始有冬候。可幸矣。元始曰。入冬後初寒矣。上曰。善覘人國。自古爲難。況我國之於彼國。尤不能覘得其一二。此蓋象譯之不得其人也。卿則今行。旣有可聞可見者。陳之。皇城宮闕之制。何如。元始曰。外使不得深入。只行禮於午門內。而第見千門交錯。萬瓦暈飛。眩耀人目。莫測其端倪。而行禮之時。九闥洞開。遙望最深殿上。黃幕蔽日。彩仗排雲。怳若天上樓臺。而滿庭紅兜。興俯如一。不聞人聲。但聞臚聲。在空外而已。上曰。城郭濠池之制。何如。元始曰。皇城則周帀橫亘。不知其幾里。而以大石。磨礲四隅。交齒以築。交石之際。鎔鐵貫中。外面用油灰鏝塗。絶無罅隙之處。高過十丈。廣容五馬。每朝日初上。如白幕連鋪焉。上曰。市肆之制。何如。元始曰。自琉璃廠失火之後。今纔重建。而累萬架廛閣。分隊成行。或施畫繪。或加雕綵。或層屋上湧。或飛梯下垂。且見簷揷綵旗。門揭畫板。各書以貨名。賈胡商蠻。鬪轂磨肩。繡幰綵車。交絡其中。誠天下之大都會。一代之極繁華也。上曰。漕輸之制。何如。元始曰。自通州河。鑿入都城。舟楫舳舵。直泊城外。臣亦見千檣簇列。一望迷津。而舟人相告曰。江南貢稅初泊云矣。上曰。近日則胡漢通媾云。然否。元始曰。迄于乾隆之初。而漢嫁於漢。胡娶於胡。漢人主淸官。胡人主權職。各自爲類。不相易種矣。自近年始通婚嫁。而胡漢無別。胡種始滿天下。朝廷則胡多漢少。胡爲主而漢爲客云矣。上曰。大鼻㺚子。狀貌。何如。元始曰。深目厖眉。羯鼻驢面。如鬼魅如禽獸。臊穢之臭。人不堪近。勇力絶人。喜怒無常。胡人甚畏之。納于質館。以甲士守之。每出行則甲士持兵器隨之。而亦往往有淫人戕人之患云矣。上曰。蒙古有復入之慮云。土俗强弱。果何如。元始曰。蒙古。卽幽朔莫强之種也。其人短小精悍。其俗燥暴剛忍。無城郭無宮室。逐水逐草。鳥聚獸散。而近日部落。漸强大難制。東八站。盡是蒙古界也。使行往來之時。其接應之節。求索之習。與胡俗大有異焉。聞天子亦甚憂之。只拊摩羈縻而已云矣。上曰。卿之今行。逢江南文士否。元始曰。江南古稱多文學才行之士。時逢東使。每有謳謌歎咜之意云矣。近日天子禁不與外使相通。犯者。論以死律。故留館時。不見士子來訪者矣。聞象譯所傳。南士之入于上舍者。與一譯相熟。頗聰明解文字。盛稱朝鮮文華之治。酒半。至於投兜循髮。慷慨泣下云。以是觀之。南方之俗。尙能思漢矣。上曰。其宰相第宅。何如。元始曰。旣不能目見。則未得詳其小大之制。而第聞公卿甲第。或有富埒公室者。至於姫妾幾十。馬騾幾百頭。比比有之云矣。上曰。天子出行時。威儀。何如。元始曰。臣見其出宮。而儀節太簡率。自天子至從者。各控一騎。初無驂御之儀。只衛仗數十雙前行。從官百餘人。擁後而逝。且有御馬數雙。無牽分隊而行。天子面方體胖。少鬚髥色渥赭。所着衣章。初無貴賤之表矣。上曰。我國與彼人。言語不同。俗尙絶異。而使臣深鎖客館。不接外人。凡於政令事情之實。只憑象譯輩探來。而近日此輩。但知錐刀之利。不知覘察之要。雖或有一二聞得來者。太半訛爽。反爲胥伴輩所賣。象譯之無人。誠非國家之小憂也。元始曰。使行之得失。只仗譯舌。譯舌之檢飭。惟在首譯。而雖以今行言之。首譯。矇不了事者。此實爲朝家大可悶者也。上曰。然矣。命退。承史以次退出。
정조 4년
庚子十一月二十七日申時。上御誠正閣。右副承旨入侍時。右副承旨趙時偉。假注書趙衍德。編修官文采五。記事官李集斗。前承旨沈念祖。以次進伏訖。上曰。宋史傳文。何當訖役乎。念祖曰。似當四五月間畢工矣。上曰。從速畢成。則好矣。念祖曰。多有誤字。故稍爲遲稽矣。上曰。敦孝錄外。有何他書可觀乎。念祖曰。亦有所述禮書。而人多取覽矣。上曰。朴聖源欲爲賜諡。則可乎。念祖曰。惟在自上處之矣。上曰。此是善人。不可以與凡人論之也。上曰。朴宗榦之入直司饔與否知入。賤臣承命出回奏曰。不爲入直云矣。上曰。宗榦能如其父乎。念祖曰。雖不如其父。爲人極端。亦且善文矣。上曰。南有容有諡乎。念祖曰。未也。上曰。有子孫乎。念祖曰。有孫麟耇。方爲永祐園參奉矣。上曰。三峯集。在於兪相家乎。念祖曰。然矣。上曰。嶺南所在文集。欲以內閣行關于各邑。使之列錄以來。而此亦有弊。以道臣。私自取錄。使之送上。則未知如何。時偉曰。如是擧行。則似甚便好矣。上曰。人物考中。亦多有落漏者乎。集斗曰。然矣。命念祖先退。命書榻敎曰。右承旨入侍。賤臣承命出。召朴祐源進伏。上曰。右副先退。傳其臺批。仍爲下鑰。可也。時偉先退。上曰。下番翰林。明朝摘奸于實錄廳以來。命退。諸臣以次出。
정조 4년
行都承旨鄭元始坐。左承旨李亨逵坐。右承旨朴祐源坐。左副承旨柳義養坐直。右副承旨趙時偉坐直。同副承旨宋煥億在外。注書一員未差金載瓚病。假注書趙衍德仕直。事變假注書任長源仕。
정조 4년
趙時偉啓曰。卽者檢閱李集斗。謂有情勢。陳疏徑出。原疏纔已入啓矣。所當直捧禁推傳旨。而此與無端徑出有異。推考警責。何如。傳曰。允。
정조 4년
以持平朴聖泰李兢淵等牌不進罷職傳旨。傳于柳義養曰。日事違牌。有何情勢。更令牌招。實傷國綱。遞差傳旨捧入。在外臺諫許遞。與未差之代。前望單子入之。
정조 4년
臺諫前望單子入之。司諫沈命德。掌令朴聖泰。持平柳協基。正言李兢淵落點。
정조 4년
傳于柳義養曰。新除授臺諫。竝牌招察任。
정조 4년
以正言李兢淵牌不進罷職傳旨。傳于柳義養曰。此傳旨勿施。牌去來連爲催促。
정조 4년
朴祐源。以弘文館言啓曰。新除授副校理柳孟養。修撰金翊休。竝卽牌招察任。何如。傳曰。允。
정조 4년
以副校理柳孟養牌不進罷職傳旨。傳于朴祐源曰。只推。
정조 4년
李亨逵。以兵曹言啓曰。武弁中。闕內出入時着白靴者。査覈決棍事。命下矣。南所衛將閔永喆。西所衛將權伋。東所衛將南履五。武臣兼宣傳官張齊賢。部將鄭泰曾。守門將徐志逸李良弼孫昌軫金振洙等。依下敎。各決棍十度。而扈衛別將李㷜。忠翊衛將金㻐。禁軍將金宗淵。金虎門訓鍊都監把摠鄭汝坤。建陽門禁衛營把摠洪健祚。集賢門訓鍊都監哨官李永耇等。事當一體擧行。而方在領軍。何以爲之乎。敢稟。傳曰。此弊非今斯今。必有前此首犯之人。故付之勿問之科。俄者下敎。只以文臣卿宰以下。猶不敢復循前習。不着白靴於赴公之服。況武弁乎。令兵判爲先申飭諸武弁。無論公服天翼。無得着白靴。而如是申禁之後冒禁者。自兵曹。直爲決棍事。定式之意。爲敎矣。觀此草記。與傳敎之意有異。着白靴武弁。非獨今番入直人。則但棍此輩。得非斑駁之政乎。當該傳命司謁。爲先從重推考。依初下敎。令判堂知悉。武弁之白靴。一切嚴禁。未棍諸將官。今姑分諫。而領軍武士之冒禁。不但尤極駭然。年前申明舊制之後。曾未幾何。而又此犯法。創自何時何人。雖不一一摘發。亦不可全然無警。飭敎以後兵判及各營將臣。一竝推考。
정조 4년
鄭元始。以漢城府言啓曰。內庫藏氷應役民戶及氷丁數爻。依前定奪。別單書入。令紫門監。依例捧入之意。敢啓。答曰。知道。所謂無率及獨戶。果無眞僞相渾之弊。而免者皆是殘戶。納者亦是實戶乎。査充査頉之際。從中奸弊。難保其必無。卿其限畢捧間探察。着意董飭。凡係幽隱之事。無論巨細。隨聞見。當該部官及伐氷主梗官。草記論罪。其中紫門監官吏之作弊。自前尤極滋甚。受賂點退侵虐江戶等事。亦爲另加廉問。隨現草記。如是申飭。意謂卿或能修擧而然。切勿凡忽也。從後有不勤之端。則竝與卿論勘。斷不可已。一體知悉。
정조 4년
大司諫宋鍈。應敎朴天衡。掌令金光岳。獻納安廷玹。校理朴天行。副校理趙鼎鎭。正言洪文泳鄭益祚。修撰金翊休。副修撰金履禧徐鼎修啓曰。請喬桐府黜置罪人鄭致達妻。夬正王法。以洩神人之憤。請還寢遠竄罪人韓翼謩金吾草記勿施之命。仍施遠竄之典。請放歸田里罪人金相福。亟令王府拿鞫嚴問。夬正王法。請黑山島圍籬罪人龜柱。亟加嚴鞫。夬正王法。請削黜罪人洪樂純。爲先中途付處。措辭見上答曰。不允。大司諫宋鍈。掌令金光岳。獻納安廷玹。正言洪文泳鄭益祚啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府設鞫得情。請還寢李觀源定配之命。更令王府設鞫得情。請令王府一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請遲晩後物故罪人啓能。亟施孥籍之典。請物故罪人志恒之支屬應坐者。絶島散配。請洪國榮。爲先亟施遠竄之典。措辭見上答曰。不允。第六件七件事。亟停勿煩。掌令金光岳啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府設鞫得情。夬正王法。請大靜縣定配罪人聖中。亟令王府設鞫嚴問。期於得情。快正王法。請削版罪人有臣宗甲義駿。竝令王府設鞫嚴問。依律處斷。請海南縣定配罪人李潤成。更令王府設鞫得情。施以當律。請楸子島定配罪人趙嵎。亟寢酌處之命。仍令王府設鞫得情。夬正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府更加嚴鞫。期於得情。請定配罪人孫效忠等。仍令王府更加嚴鞫。期於得情。請楸子島安置罪人李普行。亟令王府拿鞫嚴問。措辭見上答曰。不允。第五件六件事。亟停勿煩。正言鄭益祚啓曰。請大靜縣爲奴罪人金壽賢。更令王府設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請海南縣定配罪人李弘濟。亟令王府設鞫嚴問。請大靜縣定配罪人聖中。放逐罪人有臣宗甲義駿等。竝令王府設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府嚴鞫得情。快正王法。請定配罪人具翼遠。亟寢酌處之命。仍令王府嚴鞫得情。快施當律。請減死安置罪人大燮。亟寢酌處之命。仍令王府設鞫得情。快正王法。請減死罪人弼海。亟寢酌處之命。仍令王府。設鞫得情。快正王法。請遠竄罪人安兼濟李宅鎭。亟命王府。竝加嚴鞫。期於得情。依律處斷。請恒善支屬。亟命散配。日謙兄弟。竝投絶島。以嚴隄防。請荐棘罪人瑩中。亟令王府設鞫嚴問。快施當律。請固城縣投畀罪人李鎭常。巨濟府絶島安置罪人朴宗集。亟令王府拿鞫得情。施以當律。請濟州牧減死定配罪人範聖。依律處斷。請減死定配罪人德秀。亟令王府更加嚴鞫。快正王法。請逆賊尙魯。亟施孥戮之典。措辭見上答曰。不允。第九件事。亟停勿煩。
정조 4년
行工曹判書金鍾秀疏曰。伏以臣私情悲切。冒上乞養之章。及奉聖批。至以先私後公爲敎。辭旨截嚴。有不敢聞。臣於是惶恐悶阨。覓死不得。逾月蹙伏。恭竢譴勘。尙冀窮急之呼。久或見察。乃於月初。以館閣職事。促敎洊下。事係時急。不容遲回。敢以病重實狀。申州以爲轉聞地。繼伏見本道觀察使成貼諭旨回下者。諄諄五十有餘言。開誨備至。德意隆渥。旣責臣乞養之輕遞。又許臣將母之俟間。恩出格外。感頌無極。而至於便作永辭之敎。臣奉讀未半。中心慼慼。忽不覺淸淚之被面也。噫。草茅賤臣。受聖上不世之遇。起自罪廢。驟躋崇顯。隨事做錯。則惟聖上。曲恕甚疎闇而庇覆之。被人中傷。則惟聖上。洞燭其誣捏而全保之。從古人臣。得此於君父者有幾。欲報之德。天高地厚。臣銘在心肺。誓竭股肱。雖赴湯蹈火。亦在所不辭。則一朝求去。是豈臣之所樂爲哉。誠以病母無起身登程之望。賤臣無離側從宦之勢。如前疏所陳故耳。自臣之離違文陛。歷秋徂冬。空山靜夜。只有魂夢飛越。犬馬戀主。臣亦有之。雖於旣退之後。賴天之靈。母病少間。則時節入覲。臣將不命其承矣。至於公私先後之分。臣雖不肖。粗嘗聞父祖之訓矣。以臣之情有難强。法在應退。而猶且抑情冒法。作時覲時還之行者。數年于玆。則其於公私先後之間。秤量熟矣。臣今不幸。情境異前。較日長短。古人有言。而堂堂聖朝。不患無人。臣母之側。惟臣而已。則公私先後之有時乎互爲輕重。亦道理事勢之所不得不爾也。夫以我聖上天地之仁。日月之明。似此情狀。寧或遺燭。而只緣臣爲母之誠旣淺。事君之行無素。以致情未見諒。言不格聽。忠孝兩虧。生不如死。水部陪旨。間又辱臨。回罪爲恩。惶感尤切。而職雖閒曹。官列六卿。一向違命草莽。亦非臣分之所敢安。玆不得不冒入文字。附申縣道。伏乞聖上。俯垂愍矜。先治臣逋慢之罪。以警群工。仍許臣歸養之情。以光聖化。公私不勝大幸。臣無任屛營祈懇之至。答曰。省疏具悉。不見卿。久矣。戀卿政切。此際閱卿辭本。卿之目下情理。非不爲之愍念。而前批旣悉之。勉卿將母上京。欲使公私兩便。所辭不允。卿其俟少間。將束行公。
정조 4년
檢閱李集斗疏曰。伏以臣。承命馳往實錄廳摘奸之時。欲問其校正之年條。纂修之勤慢。使諸堂出而相見。則他堂上。皆卽來見。而堂上蔡濟恭。獨自稱病。偃處房中。屢次往復。恬不起動。臣雖官微。旣已奉命。則其在敬君命尊事體之道。不當如是之意言及。則迫而出來。黽勉相見。而借着冠帶。不犀而金。所見怪異。傍觀竊笑。噫。隨品異制。自是朝章。便服赴公。又有邦禁。況史局事體。與他自別。則身爲崇品重臣。任便出入。不帶衣章。已是駭然。出接奉命之人。借着他入之服。有該瞻聆。大壞朝儀。臣面斥其非。而不自羞愧。文說周遮。不意堂堂淸朝。有此怪之擧。然此則猶屬重臣之自乖事面。何必論說。而若其始旣偃便不出。末又倒章相見。緣臣疲軟。受侮不少而然。臣雖不足言。奉命之貽辱。史臣之見輕。其將由臣而始矣。其何敢抗顔於簪筆之列乎。玆陳短章。徑出禁扃。伏乞聖明。刋臣職名。以爲奉使者之戒焉。臣無任屛營祈懇之至。答曰。省疏具悉。輔國重臣之借着金帶。殊乖事面。從重推考。又若重臣之不欲出見。非爾之罪。勿辭察職。
정조 4년
校理朴天行疏曰。伏以臣弟應敎臣天衡。以春秋兼銜應避之嫌。猥陳辭本。以第念相避之法。在下當遞。則臣之所帶兼銜。當在應遞之科。玆敢冒入文字。仰瀆崇嚴。伏乞聖明。亟命有司。照例遞改。以存公格。以安賤分。不勝幸甚。答曰。省疏具悉。疏辭。下該曹稟處。
정조 4년
校理金履正疏曰。伏以臣廢蟄窮廬。五載于玆。將母捿遑。自分爲棄物矣。不意玆者。瀛館特除。迥出尋常。歷擧前望。記臣於積違之餘。抽臣於衆棄之中。才彦林立。而特下恩點。有若慈父之救赤子於落井之中。復廁袵席之間。嗚呼。人臣之獲被恩數。從古何限。而豈有如臣之叨承今日罔極之私耶。華銜遠到。村閭動色。老母顚倒。相持感泣。攢手祝天。嗚咽不能成聲。臣於此時。恩浹骨髓。欲報我聖上之德。尤當如何。昊天無極。河海莫量。祗有感淚成血。罔知攸爲。臣固當含恩感激。竭蹶趨承。以伸叩謝之忱。而第念臣人器乖當。涉世昧方。只知有君父之在上。不知有當路之可畏。斷斷腔血。惟以勿欺無愧。寤寐是矢。遂致齟齬於一世。因時承望。先之以章奏而噂沓。繼之以枳停而擯斥。而臣則反省自咎。一任低仰。隨事殫竭。以爲一半分輸誠之道。而孑孑孤荄。無風摧零。至以禁喧見忤。加之以假托王言。勒捧現告之科。三司之聲罪。至今凜然。而惟有聖明俯臨。賜批査處。曲察無餘。臣何敢到今追辨。以傷忠孝厚也哉。雖然人言叢集。餘悸猶切。臣果能善爲持身。與世相趨。則豈有是哉。以是杜門謝靖。與母爲命。退守丘壑。感祝國恩。以爲沒世之策矣。聖恩誤加。官職如舊。臣是何人。得此曠絶之渥於聖明之下耶。俯仰怵惕。益不知所以也。滓穢旣重。廉防是懼。若復徒恃寵靈。冒沒承當。則臣實無恥。人謂斯何。寧陷孤恩之大戾。宜愼衆怒之申觸。故方此專護母病。不敢生意於乘召之榮矣。老母涕而申之曰。死日無幾。望絶兒榮。而君恩荐隆。枯木生春。不可一向坐違恩命。臣非木石。隕結感涕。暫離膝下。望望入城。而自顧身世。無面可顯。召牌之下。不敢承膺。瞻望九重。戀結冞增。此際臣之老母。昨因榮感。露坐觸寒。宿病添苦。凜凜床褥。奄奄頃刻。臣本零丁。八旬親側。只有臣一介身耳。衷情寸灼。按住不得。玆敢上章悲呼。懇乞歸護。臣之難進之勢。旣如是窮蹙。難捨之情。又如是悲切。惟我殿下。天地於臣。父母於臣。諒臣私悰。察臣至情。特命刊改臣職名。仍治臣違慢。以昭法紀。以便救護。不勝幸甚。臣方自晝於榮塗。而沐浴大義。根於天彝。三司之多年請討。實是擧國之輿論。臣敢不一陳其擾慨之忱乎。諸賊之獄。臣連參訊囚。詳知其情節。而泣陳疾趨。失措前席者。非至一再。伏想聖明。亦有所記有矣。何至今一切靳允。以致國體之損傷。而至如國榮。其所負犯。實亘古之巨奸。罔赦之大案。則尙此相持。不施典刑者。尤豈非大有欠於上下相孚之義哉。神人共憤。輿情益激。惟聖明。廓揮乾斷。亟從三司之請焉。答曰。省疏具悉。爾其勿辭察職。
정조 4년
庚子十一月二十八日。兼春秋洪光一。禁府實錄郞廳李夔。今日實錄堂郞進不進中懸病。笞四十收贖。附過還職私罪啓。傳曰。分揀放送爲良如敎。
정조 4년
庚子十一月二十八日辰時。上御誠正閣。禮房承旨入侍時。右承旨朴祐源。假注書趙衍德。編修官文采五。記事官李集斗。以次進伏訖。上謂集斗曰。爾姑未往於實錄廳乎。集斗曰。然矣。上曰。晝講誰爲入來乎。祐源曰。吏參入來云矣。上曰。李敬倫下去乎。祐源曰。今方下往云矣。上曰。前者洪良浩之往於慶興時。以爲樂赴矣。祐源曰。然矣。上曰。下番經其晝講後。以爲摘奸之行。可也。命退。諸臣以次退出。
정조 4년
庚子十一月二十八日巳時。上御誠正閣。只晝講入侍時。同知事徐有寧。特進官鄭民始。參贊官李亨逵。侍讀官趙鼎鎭。檢討官金履禧。假注書趙衍德。編修官文采五。記事官李集斗。宗臣雲峯君杺。武臣宣傳官李仁彬。掌令金光岳。正言鄭益祚。以次進伏訖。上讀前受音訖。鼎鎭進講孟子滕文公問曰。齊人將築薛章訖。上讀新受音訖。命文義。鼎鎭曰。湯文王。以七十里百里。行仁政。旣與戰國之時不同。且由積德累仁而興。滕文公。以折長補短之五十里。大國交侵。則雖欲行湯文王之政。亦無救於亡矣。事到莫可奈何之地。則成敗付之於天。惟當盡在我之道。故孟子勸之以彊爲善。非但此時爲然。天下萬事。皆不可計較成敗利害。而只當盡其道理而已。故曰。正其義不謀其利。明其道不計其功。爲治之經法。不出乎此。伏望體念焉。履禧曰。文公之問。孟子必引太王事言之。以外面觀之。則若以太王去邠之事。勸之文公。而文公旣無太王之德。則設令去國而遷徙。滕民之從之也。必不若邠人之如歸市矣。孟子豈不知之。而以此言之者。蓋戰國之世。游說之徒。皆以功利之說。進于時君。蔽痼其心。故孟子特以天理之所當然者言之。而至於成敗利鈍。置之度外。聖人遏慾存理之心。此等處。亦可以見矣。伏願體念焉。上曰。經筵亦陳文義。有寧曰。儒臣旣盡陳奏。別無他義。而滕以五十里爲國。則地不如湯文王之國矣。行仁政。且不若湯文王之治矣。孟子之對勉以積德而後云爾者。蓋欲盡其道而已。又以邠人之如歸市提說者。專以謂仁者無敵也。若行仁政。則無論强弱之殊。可以行王政。此理之常也。聖人開導之意。槪如是矣。上曰。特進亦陳文義。民始曰。玉堂經筵。旣盡奧旨。別無仰陳矣。上曰。參贊亦陳文義。亨逵曰。臣亦無所陳達矣。上曰。此文義。前已確論。別無更討矣。上曰。臺臣出就臺廳。以爲傳啓。可也。命退。諸臣以次出。
정조 4년
庚子十一月二十八日午時。上御誠正閣。右承旨入侍時。右承旨朴祐源。假注書趙衍德。編修官文采五。記事官洪光一。以次進伏訖。上曰。實錄堂郞。赴公時。不以官服赴會耶。祐源曰。諸堂郞。到其門外。始着官服云矣。上曰。摠裁官。何不檢飭乎。祐源曰。是則未能知矣。命書榻敎曰。在院諸承旨入侍。又命曰。吏曹參判同爲入侍。賤臣承命出。召鄭元始趙亨逵柳義養趙時偉鄭民始進伏。上曰。下番翰林。何不入侍乎。知入。光一承命出回奏曰。方以食代。姑未入侍云矣。上曰。兵曹決棍者爲誰乎。知入。賤臣承命出回奏曰。權伋南履五閔永喆云矣。上曰。坐直誰也。祐源曰。柳義養趙時偉矣。命書金履正朴天行疏批訖。命退。諸臣以次退出。
정조 4년
行都承旨鄭元始坐。左承旨李亨逵坐。右承旨朴祐源坐直。左副承旨柳義養坐。右副承旨趙時偉坐直。同副承旨宋煥億在外。注書一員未差金載瓚仕。假注書趙衍德仕直。事變假注書任長源仕。
정조 4년
朴祐源啓曰。明日視事。頉稟。傳曰。停。
정조 4년
朴祐源啓曰。卽伏見禮曹草記。則莫重大祭吉日。初不審愼。誤以拘忌日推擇。至於改付標之擧。事極駭然。當該禮曹堂上。推考警責。本監提調。亦難免不察之失。一體推考。何如。傳曰。允。
정조 4년
朴祐源啓曰。藝文館檢閱李集斗疏批已下。卽爲牌招入直。何如。傳曰。允。
정조 4년
兵曹口傳政事。李漢豐爲宣傳官。
정조 4년
朴祐源。以弘文館言啓曰。校理金履正疏批已下。副校理柳孟養。旣有只推之命。竝卽牌招察任。何如。傳曰。允。
정조 4년
以校理金履正。副校理柳孟養牌不進罷職傳旨。傳于朴祐源曰。只推。更爲牌招。
정조 4년
趙時偉啓曰。明日次對。兩司長官。當爲進參。大司憲金魯鎭。待開門牌招。何如。傳曰。允。
정조 4년
傳于趙時偉曰。坐直承旨入侍。
정조 4년
朴祐源。以禮曹言啓曰。卽接觀象監官員所報。則宗廟永寧殿春享大祭吉日。初以來正月初九日推擇矣。追後更擇。則其日卽拘忌日。故更以初四日推擇牒報云。莫重大享吉日。初不詳審。誤以拘忌日推擇。以致啓下之境。事極驚駭。當該擇日官。不可尋常處之。其罪狀。令攸司從重科治。吉日則原啓本中。以初四日。改付標以入之意。敢啓。答曰。知道。
정조 4년
又以禮曹言啓曰。來十二月初四日。卒奉朝賀洪鳳漢大祥時。望哭變服儀註磨鍊。書入惠慶宮之意。敢啓。答曰。知道。
정조 4년
掌令朴聖泰啓曰。臣猥以無似。向叨持憲。登筵詣臺。粗伸義分。而間因疾病之危苦。屢犯召牌之違傲。罪戾冞積。大何是竢。聖度天大。譴罰不加。乍下恩遞。旋除掌憲。糞土之賤。何以得此。且驚且感。無地容措。天牌踵臨。促敎荐降。臣於是益切震越。他不暇顧。拚棄死生。曳入脩門。章皇祗肅。以伸叩謝之忱。而第臣纔遞外任。解由尙在。未出官銜。旣異公格。不宜冒出。而倉卒之中。未及周思。以致去就顚倒。格例乖當。自顧漸恧。人謂斯何。揆以臺體。宜卽引避。而昨緣日暮。今始來避。所失尤大矣。臣何敢一刻晏然仍冒於臺次乎。請命遞斥臣職。答曰。解由勿拘勿辭。亦不退待。
정조 4년
大司諫宋鍈。司諫沈命德。應敎朴天衡。掌令金光岳朴聖泰。持平鄭益祚。獻納安廷玹。校理朴天行。副校理趙鼎鎭。正言李兢淵洪文泳。修撰金翊休。副修撰金履禧徐鼎修啓曰。請喬桐府黜置罪人鄭致達妻。快正王法。以洩神人之憤。請還寢遠竄罪人韓翼謩金吾草記勿施之命。仍施遠竄之典。請放歸田里罪人金相福。亟令王府拿鞫嚴問。快正王法。請黑山島圍籬罪人龜柱。亟加嚴鞫。快正王法。請削出罪人洪樂純。爲先中道付處。措辭見上答曰。不允。大司諫宋鍈。司諫沈命德。掌令金光岳朴聖泰。持平鄭益祚。獻納安廷鉉。正言洪文泳李兢淵啓曰。請彦衡養遂獻遂。竝令王府設鞫嚴問。請還寢會遂絶島定配之命。仍令王府設鞫得情。請還寢李觀源定配之命。更令王府設鞫得情。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請遲晩後物故罪人啓能。亟施孥籍之典。請物故罪人志恒之支屬應坐者。絶島散配。請洪國榮。爲先亟施遠竄之典。措辭見上答曰。不允。第六件七件事。亟停勿煩。掌令朴聖泰啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府設鞫得情。快正王法。請大靜縣定配罪人聖中。亟令王府設鞫嚴問。期於得情。快正王法。請削版罪人有臣宗甲義駿。竝令王府設鞫嚴問。依律處斷。請海南縣定配罪人李潤成。更令王府設鞫得情。施以當律。請楸子島定配罪人趙嵎。亟寢酌處之命。仍令王府設鞫得情。快正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府更加嚴鞫。期於得情。請定配罪人孫效忠等。仍令王府更加嚴鞫。期於得情。請楸子島安置罪人李普行。亟令王府拿鞫嚴問。措辭見上答曰。不允。第五件六件事。亟停勿煩。正言李兢淵啓曰。請大靜縣爲奴罪人金壽賢。更令王府設鞫嚴問。依律處斷。請爲奴罪人河翼龍金重得。亟令王府設鞫得情。快正王法。請海南縣定配罪人李弘濟。亟令王府設鞫嚴問。請大靜縣定配罪人聖中。放逐罪人有臣宗甲義駿等。竝令王府設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府嚴鞫得情。快正王法。請定配罪人具翼遠。亟寢酌處之命。仍令王府嚴鞫得情。快施當律。請減死安置罪人大燮。亟寢酌處之命。仍令王府設鞫得情。快正王法。請減死罪人弼海。亟寢酌處之命。仍令王府設鞫得情。快正王法。請遠竄罪人安兼濟李宅鎭。亟令王府。竝加嚴鞫。期於得情。依律處斷。請恒善支屬。亟令散配。日謙兄弟。竝投絶島。以嚴提防。請荐棘罪人瑩中。亟令王府設鞫嚴問。快施當律。請固城縣投畀罪人李鎭常。巨濟府絶島安置罪人朴宗集。亟令王府拿鞫得情。施以當律。請濟州牧減死定配罪人範聖。依律處斷。請減死定配罪人德秀。亟令王府更加嚴鞫。快正王法。請逆賊尙魯。亟施孥戮之典。措辭見上答曰。不允。第九件事。亟停勿煩。
정조 4년
庚子十一月二十九日。兼春秋朴行淳。謝恩正使茂林君塘。副使副司直李崇祜狀啓。臣等一行。今月二十日。入柵前進之由。旣已馳啓爲白有在果。自鳳凰城泒定通官陰德布。迎送官喜林泰。一路護行是白乎旀。入柵以後連日趲程。方到連山關是白如乎。當日午時量。路逢憲書齎咨官金在協回還之便。緣由馳啓爲白臥乎事。
정조 4년
庚子十一月二十九日辰時。上御誠正閣。右承旨入侍時。右承旨朴祐源。記事官金載瓚金廷龍。編修官文采五。以次進伏訖。命書傳敎曰。內入直番次苟艱。行首宣傳官申應周改差。其代。口傳各別擇差。上曰。都承旨入侍。都承旨鄭元始進伏。上曰。宣傳官催促擬入。命祐源先退。上曰。俄下常參傳敎。勿爲頒布。命退。承史以次出。
정조 4년
庚子十一月二十九日午時。上御誠正閣。禮房承旨入侍時。右承旨朴祐源。假注書趙衍德。編修官文采五。記事官李集斗。以次進伏訖。上命書傳敎曰。再明日由月覲門。詣景慕宮展拜。該房知悉。又命書榻敎曰。惠慶宮進服一錢重人蔘粟米飮前方中。加一錢。五貼煎入。命退。諸臣以次退出。
정조 4년
庚子十一月二十九日未時。上御誠正閣。左副承旨入侍時。左副承旨柳義養。假注書趙衍德。編修官文采五。記事官李集斗。以次進伏訖。上曰。宋煥億上來乎。義養曰。臣亦未知矣。上曰。爾見山林乎。固是善人矣。義養曰。臣未及見。而聞之。則眞善人云矣。上曰。爾任海邑時。見其摘鰒之擧乎。其役甚艱辛云。然否。義養曰。然矣。先王朝。曾以誰知盤中鰒粒粒皆辛苦。爲敎矣。觀其摘鰒之時。則不但爲役極艱。亦多民弊矣。命退。諸臣以次出。
정조 4년
庚子十一月二十九日初更三點。上御誠正閣。坐直承旨入侍時。右承旨朴祐源。假注書趙衍德。編修官文采五。記事官李集斗。以次進伏訖。上曰。三峯集。今已謄出乎。集斗曰。姑未修正。而事蹟實多未詳矣。集斗曰。臣承命馳往實錄廳。摘奸郞廳之進不進。則校正都廳朴天衡。纂修郞廳李益運。謄錄郞廳李運彬權中憲。未及仕進。而臣於昨日。陳章徑出。故今始仰達矣。上曰。猶與午後有異。今番則參酌。姑先推考。可也。命退。諸臣以次退出。
정조 4년
行都承旨鄭元始坐。左承旨李亨逵坐直。右承旨朴祐源坐。左副承旨柳義養坐直。右副承旨李亨元未肅拜。同副承旨趙時偉坐。注書金載瓚仕一員未差。假注書趙衍德仕。事變假注書任長源仕直。
정조 4년
藥房都提調鄭弘淳。提調金華鎭。副提調鄭元始啓曰。伏未審日間聖體。若何。王大妃殿症候。益有差勝之節乎。今日臣等。率諸御醫入侍。仰承諸節爲宜。惠慶宮氣候。何如。臣等不任區區伏慮。敢來問安。竝此仰稟。答曰。知道。
정조 4년
柳義養啓曰。吏曹參議鄭志儉。旣入闕中。兼帶實錄修撰官。不爲肅謝。直爲出去。事甚未安。推考警責。何如。傳曰。允。
정조 4년
朴祐源啓曰。明日乃是朔望日次常參。而景慕宮展拜相値。頉稟之意。敢啓。傳曰。知道。
정조 4년
鄭元始啓曰。藥房問安批答。司謁。當傳於宣傳色。而誤傳於政院。致有徑詣閤外之擧。事極駭然。當該司謁。令攸司科治。何如。傳曰。該司謁現告人。聞是新入人云。今番則爲先推考。招致立庭後。勿如是之意。嚴加分付。實司謁崔昌福。渠以廳首。又兼傳命。坐下司謁所爲。漫不致察。自廳中施罰事。一體分付。
정조 4년
朴祐源啓曰。明日景慕宮展拜時。承旨當爲備員。而同副承旨宋煥億。在外未及上來。合有變通之道。何以爲之。敢稟。傳曰。今姑許遞。今日政差出。
정조 4년
以校理金履正牌不進罷職傳旨。傳于朴祐源曰。只推。
정조 4년
傳于朴祐源曰。吏兵批有闕代。今日政差出。
정조 4년
鄭元始。以吏曹言啓曰。本曹郞官。今當差出。而前望只有二人。以二望擬入之意。敢啓。傳曰。知道。
정조 4년
有政。吏批。判書李衍祥進。參判鄭民始進。參議鄭志儉進。左承旨李亨逵進。以鄭一祥爲大司憲。沈念祖爲敦寧都正。洪樂命爲知春秋。金熤爲藝文提學。金夏材爲同經筵。蔡弘履爲同義禁。鄭元始爲奉常提調。鄭一祥爲司譯提調。李𡊠爲宗簿提調。李時秀爲吏曹佐郞。宋樂爲左通禮。徐秉德爲司成。兪彦肅爲司䆃僉正。金南瑞爲引儀。鄭餘慶爲司宰奉事。尹履𥡦爲繕工副奉事。中學訓導韓聖煥單付。
정조 4년
兵批。判書李性源進。參判洪良浩式暇。參議朴師崙入直進。參知李象靖在外未肅拜。左副承旨柳義養進。以兪彦鎬爲知事。金履素李聖圭申大謙爲副摠管。李敬懋爲訓鍊都正。李潤春爲羽林將。李迪金㷞爲五衛將。韓光近爲文兼。崔範星爲訓鍊判官。金漢燁爲昌洲僉使。僉知申應周。大吉號里權管崔時泰單付。副護軍李福徽李行源尹行晉。副司直鄭象仁崔夢嵒成德朝徐郁修。副司果鄭福煥權以綱李樂培單付。
정조 4년
再政。吏批。以李養鼎爲承旨。趙德淵爲工曹正郞。李尙淵爲典設別提。李崇老爲禮賓參奉。李玧爲典獄參奉。
정조 4년
吏曹口傳政事。兼實錄修撰官鄭志儉沈念祖單付。
정조 4년
傳于柳義養曰。宣傳官今日政差出。
정조 4년
再政。兵批。申絅爲知事。任希敎爲同知。金明遇爲忠壯將。鄭駿采爲訓鍊副正。白師祚爲慶熙將。朴泰俊爲景福將。洪秉聖爲文兼。具世赫爲部將。閔百恒爲訓鍊判官。柳晦源爲訓鍊主簿。尹興莘爲麟山僉使。太鵬爲恃寨僉使。副司直金魯鎭。副司果韓光近單付。
정조 4년
傳于朴祐源曰。左承旨馳詣宗廟景慕宮。奉審摘奸以來。
정조 4년
傳于鄭元始曰。承旨房仍。
정조 4년
傳于柳義養曰。當該注書禁推。
정조 4년
柳義養。以吏曹言啓曰。明日景慕宮展拜時。左右通禮。不可不備。左通禮宋樂在外云。今姑改差。其代。口傳備擬以入之意。敢啓。傳曰。知道。
정조 4년
吏曹口傳政事。以權德訓爲左通禮。
정조 4년
李亨逵。以御營廳言啓曰。來十二月初一日。景慕宮展拜時。依兵曹節目。集春營入直軍二十名。領軍把總李泰亨。哨官李希顔率領。月覲門左邊設布帳外排立。東營入直軍三十名。把摠李鎭邦。哨官金啓漢率領。宮大門外把守。而竝待標信出用。解嚴後還入直間。集春營哨官閔琇。東營哨官朴師迪代直之意。敢啓。傳曰。知道。
정조 4년
柳義養。以義禁府言啓曰。平安監司鄭尙淳狀啓據刑曹粘目內。碧團鎭前僉使朴尙采尹光雲李仁聃。昌洲鎭前僉使李邦熽李廷復。時任僉使田景祥。恃寨鎭前僉使韓興信洪致復林鳳來。時任僉使韓載範。大吉號里堡時任權管尹湯佑等。移本府處之事。允下矣。李仁聃李邦熽李廷復等。今方待命。卽爲拿囚。而朴尙采時在平安道平壤地。尹光雲時在雲山地。韓興信時在義州地。洪致復時在京畿開城府地。林鳳來時在廣州地云。發遣府書吏羅將拿來。田景祥韓載範尹湯佑等。俱在任所云。依例交代後竝拿來。何如。傳曰。允。
정조 4년
同副承旨宋煥億疏曰。伏以臣前後違傲之罪。萬殞猶輕。聖度曲恕。近地薄補。匪罪伊恩。日夕感惶。乃因處事之際。失於周思。自速譴責。退伏田野。震惕靡措。千萬不自意。忽伏承銀臺除旨。且驚且感。不知所以自處也。噫。向來幾度絲綸。不徒開釋備至。念及先臣。辭旨隆摯。至於恩補時傳敎而極矣。臣每奉讀。不覺聲淚之俱發也。嗚呼。曠世之感。雖或有之。千古以來。豈復有如聖上之於先臣者哉。殊恩異渥。相續於數年之中。今又於如臣不肖後孫。而曲庇之聖敎。丁寧懇惻。不惟臣闔旋。銜恩罔極。不知死所。瞻聆所及。傍人亦爲之感泣。臣雖糜粉隕結。何以報其萬一也。臣之受恩於殿下者如此。雖極愚迷。豈不念寄跡朝端。生事以之。以爲對揚聖恩之道。而第念人言之再發。構虛捏空。非復前日之比。而亦不獨臣之一身而止。則臣之情勢。到此益罔極矣。以此謬辱之身名。危蹙之情跡。左右思量。進身無路。欲起還坐。復犯孤恩違命之科。臣之情事。吁亦慼矣。玆從縣道。仰陳危悃。伏乞聖慈。諒臣至懇。亟遞臣職。仍治臣罪。以幸私分。以謝人言。千萬幸甚。省疏具悉。爾其勿辭。從速上來察職。
정조 4년
庚子十一月三十日巳時。上御誠正閣。禮房承旨入侍時。右承旨朴祐源。假注書趙衍德。編修官文采五。記事官李集斗。以次進伏訖。上曰。蔡濟恭事。極可怪矣。祐源曰。然矣。命退。諸臣以次退出。
정조 4년
庚子十一月三十日午時。上御誠正閣。藥房三提調入侍時。都提調鄭弘淳。提調金華鎭。副提調鄭元始。假注書趙衍德。編修官文采五。記事官李集斗。醫官吳道炯徐命緯崔宅中金成五。以次進伏訖。弘淳曰。日間聖體調攝。若何。上曰。一樣矣。弘淳曰。王大妃殿氣體。若何。上曰。一樣矣。弘淳曰。惠慶宮近日行素後氣候。何如。上曰。自丙申以後。連爲行素。故筋力常多不健。不勝悶慮矣。弘淳曰。今聞下敎。實爲憂慮之深矣。弘淳曰。湯劑當以八物湯煎入乎。上曰。吳道炯。可以知之矣。今此入侍。久不見卿。故特召耳。上曰。司謁之誤傳藥房批答。大關紀綱。豈可以尋常處之乎。自政院査實後。當有處分矣。弘淳曰。問安批答之誤傳。政院已承下敎。而當該承旨。亦難免不審之失。推考。何如。上曰。依爲之。出擧條上曰。蔡濟恭事。卿其聞之乎。弘淳曰。臣亦聞知。而不參候班。尤極怪駭矣。命退。諸臣以次退出。
정조 4년
行都承旨鄭元始坐。左承旨李亨逵坐。右承旨朴祐源坐直。左副承旨柳義養坐。右副承旨李亨元坐。同副承旨趙時偉坐直。注書一員未差金載瓚病。假注書崔守忱仕趙衍德仕直。事變假注書任長源仕。
정조 4년
趙時偉啓曰。朔書科次之法。毋論楷字草書。只書等第於楷字紙頭。自是規例。而今此楷字試官金夏材。旣書楷字等第。又書草書等第。致有優劣莫辨之擧。事甚不察。推考警責。何如。傳曰。允。
정조 4년
柳義養。以禁衛營將官來言。言啓曰。今日本營軍兵。日次私習云矣。敢啓。答曰。知道。
정조 4년
假注書望。趙衍德禁推。代以崔守忱爲假注書。
정조 4년
朴祐源。以弘文館言啓曰。校理金履正。旣有只推之命。卽爲牌招察任。何如。傳曰。允。
정조 4년
以校理金履正牌不進罷職傳旨。傳于朴祐源曰。只推。更爲牌招。
정조 4년
趙時偉。以戶曹言啓曰。曹中各樣物種。歲末遺在。依例別單書入之意。敢啓。答曰。知道。
정조 4년
李亨元。以兵曹言啓曰。卽伏見慶尙左兵使李文德。本營所屬各邑鎭今秋習操後試射放中不中啓本。則許多軍兵中。試藝得中者不多。常時不能鍊習。可知其在重戎務之道。不可無飭。試射居末當該營將守令。竝推考警責。何如。傳曰。允。
정조 4년
趙時偉。以守禦廳言啓曰。本廳親牙兵中司前哨官南益初。右司前哨官禹德運。反作屯穀。欺隱不報之罪。不可不懲治。竝汰去。何如。傳曰。允。
정조 4년
庚子十二月初一日辰時。上詣景慕宮。展拜入侍時。行都承旨鄭元始。左承旨李亨逵。右承旨朴祐源。左副承旨柳義養。右副承旨李養鼎。同副承旨趙時偉。記事官金載瓚。事變假注書任長源。編修官文采五。記事官李集斗。以次侍立訖。上具翼善冠袞龍袍。乘步輦出自月覲門。入日瞻門。入小次。少頃。出就板位。行再拜禮。陞自西階。入正堂。奉審訖。駕至日瞻門。命書榻敎曰。右承旨李養鼎。先隨駕後謝恩。仍還內。諸臣以次出。
정조 4년
庚子十二月初一日申時。上御誠正閣。禮房承旨入侍時。右承旨朴祐源。假注書崔守忱。記事官金廷龍李集斗。諸臣以次進伏訖。命書傳敎曰。吏兵批歲抄點下者。依例捧傳旨。又命書傳敎曰。假注書趙衍德禁推。姑爲參酌。仍察廳任。出傳敎命退。諸臣以次退出。
정조 4년
行都承旨徐浩修坐。左承旨李亨元坐直。右承旨金宇鎭坐。左副承旨金憙坐直。右副承旨宋煥億在外。同副承旨宋鍈坐。注書一員未差金載瓚病。假注書崔守忱仕趙衍德仕直。事變假注書任長源仕。
정조 4년
宋鍈。以都摠府言啓曰。今日入直內三廳武兼禁軍及軍兵等。中日習射。請出標信。傳曰。停。
정조 4년
金憙啓曰。右副承旨李養鼎。今日不爲仕進。卽爲牌招。何如。傳曰。未知其故。問于政院。始知委折。亦一變怪。若此則自上不可譴罷一承宣乎。與前同副前知申事。尤不彷彿。則到今時日旣久之後。復以此事。作爲引義者。此無他。彼之癡濫者。不畏紀綱而然。爲先罷職。下義禁府。從重推考。
정조 4년
以李養鼎照律啓目。傳于金憙曰。渠焉敢游辭漫漶。此公事勿施。更爲開坐捧入。
정조 4년
金憙。以禁衛營將官來言。言啓曰。今日本營軍兵。日次私習云矣。敢啓。答曰。知道。
정조 4년
傳于金憙曰。中官劉仁默。令該府處之。
정조 4년
下備忘記曰。近日每事寬假之故。政院在近密。倖其似此之會。各房擧行全事抛棄。所欲道也。難以毛擧。至于今日擧措而駭然。爲尤甚矣。此而不已。自上將不得罪一承宣乎。彼李養鼎之駭悖。不足說也。在院承旨。若能摽理予執。豈有登徹之擧。昨日以後在院承旨。一竝遞差。
정조 4년
傳于宋鍈曰。承旨前望單子入之。
정조 4년
承旨前望單子入之。徐浩修落點。
정조 4년
傳于宋鍈曰。新除授承旨牌招。
정조 4년
傳于金宇鎭曰。都承旨入侍。
정조 4년
承旨前望單子入之。李亨元金宇鎭金憙落點。
정조 4년
傳于宋鍈曰。新除授承旨。竝牌招察任。
정조 4년
傳于李亨元曰。都承旨爲吏房。他承旨房倂仍。
정조 4년
以校理金履正牌不進罷職傳旨。傳于金憙曰。只推。
정조 4년
傳于李亨元曰。大司諫前望單子入之。
정조 4년
大司諫前望單子入之。李致中落點。
정조 4년
傳于金憙曰。軍士房承旨入侍。
정조 4년
傳于李亨元曰。俄者知入之命。非不知新資十五朔。舊資十朔之限也。毋論舊資與新資人。準限亦有久近。則久者或不首擬照擬。近者或多經擬內職。此事使之問于銓曹矣。政院之稟如是相左。此乃傳命司謁之錯傳乎。該曹之錯對乎。更爲知入。
정조 4년
傳于李亨元曰。吏批有闕。今日政。盡爲差出。
정조 4년
有政。吏批。判書李衍祥進。參判鄭民始進。參議鄭志儉進。左承旨李亨元進。以宋鍈南柱老爲承旨。徐有防爲大司成。李命植爲戶曹參判。金思儼爲敦寧判官。安川君烓安昌君燝。以上敘用事承傳。再政。以朴祐源爲戶曹參議。尹昹爲敦寧主簿。金相愼爲造紙別提。李𡊠洪檢爲同義禁。
정조 4년
兵批啓曰。判中樞府事。今方有闕。輔國知中樞府事具允明。依例從座目陞付之意。敢啓。答曰。知道。
정조 4년
兵批。判書李性源進。參判洪良浩式暇。參議朴師崙入直進。參知李象靖在外未肅拜。同副承旨宋鍈進。判府事單具允明。僉知單具純。副護軍李聖師李晟李光洙李迪金明遇尹光宇。副司直黃景源尹東晢金朝潤洪秀輔金用謙李命植洪檢沈頤之嚴璹鄭元始宋煥億李享逵朴祐源柳義養趙時偉南柱老李邦榮宋煥喆尹承烈安聖彬兪恒柱李坪閔鍾顯鄭趾煥李憲默。副司果洪秉聖。以鶴林君焴爲都摠管。李栭漢爲黃海中軍。朴瀅爲洪忠水虞候。
정조 4년
以右副承旨南柱老牌不進罷職傳旨。傳于李亨元曰。許遞。前望單子入之。
정조 4년
大司諫宋鍈。司諫沈命德。應敎朴天衡。掌令金光岳朴聖泰。持平鄭益祚。獻納安廷玹。校理朴天行。副校理柳孟養趙鼎鎭。正言洪文泳李兢淵。修撰金翊休。副修撰金履禧徐鼎修啓曰。請喬桐府黜置罪人鄭致達妻。夬正王法。以洩神人之憤。請還寢遠竄罪人韓翼謩金吾草記勿施之命。仍施遠竄之典。請放歸田里罪人金相福。亟令王府拿鞫嚴問。快正王法。請黑山島圍籬罪人龜柱。亟加嚴鞫。夬正王法。請削黜罪人洪樂純。爲先中途付處。措辭見上答曰。不允。大司諫宋鍈。司諫沈命德。掌令金光岳朴聖泰。持平鄭益祚。獻納安廷玹。正言洪文泳李兢淵啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請遲晩後物故罪人啓能。亟施孥籍之典。請物故罪人志恒之支屬應坐者。絶島散配。請洪國榮。爲先亟施遠竄之典。措辭見上答曰。不允。第六件七件事。亟停勿煩。掌令金光岳啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。夬正王法。請薪智島荐棘罪人瑩中。設鞫嚴問。夬施當律。請濟州牧定配罪人後樂。亟令王府。更加嚴鞫。期於得情。請定配罪人孫效忠等。仍令王府。更加嚴鞫。期於得情。請楸子島安置罪人李普行。亟令王府。拿鞫嚴問。措辭見上答曰。不允。第五件六件事。亟停勿煩。司諫沈命德啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。夬正王法。請海南縣定配罪人李弘濟。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。夬正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。夬正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。快正王法。請減死罪人弼海亟寢酌處之命。仍令王府。設鞫得情。快正王法。請遠竄罪人安兼濟李宅鎭。亟命王府。竝加嚴鞫。期於得情。依律處斷。請恒善支屬。亟命散配。日謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請濟州牧減死定配罪人範聖。依律處斷。請減死定配罪人德秀。亟令王府。更加嚴鞫。快正王法。請逆賊尙魯。亟施孥戮之典。措辭見上答曰。不允。第九件事。亟停勿煩。
정조 4년
庚子十二月初二日。兼春秋朴行淳。兵曹啓目。慶尙左右道水營水操時。試藝居末守令邊將等。依法典各杖八十收贖。何如。啓。傳曰。依允。洪益喆乙良功議。各減一等爲良如敎。
정조 4년
庚子十二月初二日午時。上御誠正閣。都承旨入侍時。都承旨徐浩修。假注書趙衍德。記事官金廷龍李集斗。以次進伏訖。上曰。李養鼎事。卿其聞之乎。浩修曰。臣已聞知。而若於其時。卽有召牌之命。則或可辭免。而昨者旣有先入侍後謝恩之命。且爲隨駕。則今玆違召。萬萬不當矣。上曰。其時同副都承旨則施以罷職不敍之典。故其爲陳章。猶或可也。至於養鼎。豈不駭然乎。如是引義。則此後承宣。連以違召爲事哉。浩修曰。養鼎之今此擧措。實不勝駭怪矣。上曰。在院諸承旨。一不挽止乎。浩修曰。朴祐源勸其姑止。則終不聽之云矣。上曰。奉朝賀無事乎。浩修曰。姑得無𧏮矣。上曰。金憙何不入來乎。浩修曰。以其所居之稍遠。故姑未入來矣。浩修曰。僚員不備。院中擧行苟艱。承旨二員未差之代。政官牌招。開政差出。待下批牌招察任。何如。上曰。依爲之。出擧條命書榻敎曰。承旨有闕。代政官牌招。開政差出。待下批牌招察任。上曰。禁府輕囚。使處馬房事。曾有分付。而今此令久之後。似有渾處之弊。若或有摘奸時見發。則入直都事。難免重勘。以此分付。可也。命退。諸臣以次退出。
정조 4년
庚子十二月初二日未時。上御誠正閣。右承旨入侍時。右承旨金宇鎭。假注書趙衍德。記事官金廷龍李集斗。以次進伏訖。上命納朔書軸。集斗擎進。上曰。此是下之所書乎。集斗曰。然矣。上曰。善寫矣。命退。諸臣以次退出。
정조 4년
庚子十二月初二日申時。上御誠正閣。軍士房承旨入侍時。左承旨李亨元。假注書趙衍德。記事官金廷龍李集斗。以次進伏訖。上命書傳敎曰。疏滯之政。銓家之先務。而如其要津淸窠。當存濫觴之戒。況有近來申飭。則日昨訓副之通。果協物情。而亦是非此莫可之人乎。何不效前判堂之審愼。今玆之敎。非曰。永慳。欲令愼通而審擬也。初政雖然。來效可責。兵曹判書李性源。從重推考。此後另加恢公。又命書榻敎曰。在外摠管許遞。今日政差出。又命書榻敎曰。惠慶宮進服一錢重人蔘粟米飮。自今日煎入。命退。諸臣以次退出。
정조 4년
行都承旨徐浩修坐。左承旨李亨元坐。右承旨金宇鎭坐直。左副承旨宋煥億在外。右副承旨金憙坐。同副承旨宋鍈坐直注書一員未差金載瓚病。假注書崔守忱仕。趙衍德仕直。事變假注書任長源仕。
정조 4년
金宇鎭啓曰。自明日至初九日國忌相値。視事頉稟。答曰。知道。
정조 4년
傳于徐浩修曰。都承旨入侍。
정조 4년
金宇鎭啓曰。當朔泮試及考講擧行時急。新除授大司成徐有防。卽爲牌招察任。何如。傳曰。允。
정조 4년
傳于金憙曰。此等事催促之下。尙不知入。當直都事汰去。
정조 4년
金宇鎭啓曰。新除授左副承旨宋煥億。卽爲牌招察任。何如。傳曰。允。
정조 4년
傳于金憙曰。承旨房仍。
정조 4년
徐浩修啓曰。新除授左副承旨宋煥億。時在京畿水原地。斯速乘馹上來事。下諭。何如。傳曰。允。
정조 4년
金宇鎭啓曰。自乙丑至己丑年日記合六十五卷。實錄廳輸送之意。敢啓。答曰。知道。
정조 4년
傳于宋鍈曰。禮房承旨入侍。
정조 4년
傳于宋鍈曰。左邊從事官尹彦喆。決棍十度。汰去。
정조 4년
宋鍈。以兵曹言啓曰。依傳敎左邊從事官尹彦喆。決棍十度後汰去之意。敢啓。答曰。知道。
정조 4년
下備忘記曰。設置捕廳。法意。何如。而近日窺捕事。關係甚重。期限已過。尙未斯得。不但萬萬駭然。以摘奸時事推之。兩廳之中。左廳爲尤甚。該大將。視若尋常。惟恐見忤於校隷。以周便爲事此等捕將。脫有大於此之事。將安所恃。所當嚴繩。而姑從末勘。該捕將李柱國罷職。差有勤慢之殊。亦不可全然無警。捕將具以謙。爲先從重推考。
정조 4년
傳于宋鍈曰。捕盜大將前望單子入之。
정조 4년
左邊捕盜大將前望單子入之。李昌運落點。
정조 4년
傳于金宇鎭曰。新除授捕盜大將牌招。傳授命召及大將牌傳令牌。
정조 4년
宋鍈啓曰。御營大將李柱國。以兼帶左邊捕盜大將。罷職事。命下矣。將兵之任。不可無一刻摠察之人。何以爲之。敢稟。傳曰。都提調兼察。
정조 4년
備邊司薦望。御營大將李敬懋李邦一。
정조 4년
以校理金履正牌不進罷職傳旨。傳于宋鍈曰。只推。
정조 4년
金宇鎭。以弘文館言啓曰。校理金履正。旣有只推之命。更卽牌招察任。何如。傳曰。允。
정조 4년
李亨元。以備邊司言啓曰。宣川府使李文燮。在任身死矣。返柩時。依法典擔軍題給之意。分付所經各邑。何如。傳曰。允。
정조 4년
司諫沈命德。應敎朴天衡。掌令金光岳朴聖泰。持平鄭益祚。校理朴天行。副校理趙鼎鎭柳孟養。獻納安廷玹。正言洪文泳李兢淵。修撰金翊休。副修撰金履禧徐鼎修啓曰。請喬桐府黜置罪人鄭致達妻。快正王法。以洩神人之憤。請還寢遠竄罪人韓翼謩金吾草記勿施之命。仍施遠竄之典。請放歸田里罪人金相福。亟令王府拿鞫嚴問。快正王法。請黑山島圍籬罪人龜柱。亟加嚴鞫。夬正王法。請削黜罪人洪樂純。爲先中途付處。措辭見上答曰。不允。司諫沈命德。掌令金光岳朴聖泰。持平鄭益祚。獻納安廷玹。正言洪文泳李兢淵啓曰。請彦衡養遂獻遂。竝令王府。設鞫嚴問。請還寢會遂絶島定配之命仍令王府。設鞫得情。請還寢李觀源定配之命。更令王府設鞫得情。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請遲晩後物故罪人啓能。亟施孥籍之典。請物故罪人志恒之支屬應坐者。絶島散配。請洪國榮。爲先亟施遠竄之典。措辭見上答曰。不允。第六件七件事。亟停勿煩。掌令朴聖泰啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府設鞫得情。快正王法。請大靜縣定配罪人聖中。亟令王府設鞫嚴問。期於得情。快正王法。請削版罪人有臣宗甲義駿。竝令王府設鞫嚴問。依律處斷。請海南縣定配罪人李潤成。更令王府設鞫得情。施以當律。請楸子島定配罪人趙嵎。亟寢酌處之命。仍令王府設鞫得情。夬正王法。請薪智島荐棘罪人瑩中。設鞫嚴問。夬施當律。請濟州牧定配罪人後樂。亟令王府更加嚴鞫。期於得情。請定配罪人孫效忠等。仍令王府更加嚴鞫。期於得情。請楸子島安置罪人李普行。亟令王府拿鞫嚴問。措辭見上答曰。不允。第五件六件事。亟停勿煩。獻納安廷玹啓曰。請大靜縣爲奴罪人金壽賢。更令王府設鞫嚴問。依律處斷。請爲奴罪人河翼龍金重得。亟命王府。設鞫得情。夬正王法。請海南縣定配罪人李弘濟。亟命王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府設鞫嚴問。期於得情。夬正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府嚴鞫得情。夬正王法。請定配罪人具翼遠。亟寢酌處之命。仍令王府嚴鞫得情。夬施當律。請減死安置罪人大燮。亟寢酌處之命。仍令王府設鞫得情。夬正王法。請減死罪人弼海。亟寢酌處之命。仍令王府設鞫得情。夬正王法。請遠竄罪人安兼濟李宅鎭。亟命王府。竝加嚴鞫。期於得情。依律處斷。請恒善支屬。亟命散配。日謙兄弟。竝投絶島。以嚴隄防。請荐棘罪人瑩中。亟令王府設鞫嚴問。快施當律。請固城縣投畀罪人李鎭常。巨濟府絶島安置罪人朴宗集。亟令王府拿鞫得情。施以當律。請濟州牧減死定配罪人範聖。依律處斷。請減死定配罪人德秀。亟令王府更加嚴鞫。夬正王法。請逆賊尙魯。亟施孥戮之典。措辭見上答曰。不允。第九件事。亟停勿煩。
정조 4년
庚子十二月初三日午時。上御誠正閣。都承旨入侍時。左議政徐命善。吏曹參判鄭民始。京畿監司李鎭衡。行都承旨徐浩修。假注書趙衍德。記事官金廷龍李集斗。以次進伏訖。命善曰。日間聖體。若何。上曰。自數日偶得毒感。頗用苦劇矣。命善曰。伏聽玉音失和。不勝悶慮矣。上曰。卿之神色。似不如前矣。命善曰。臣亦有賤疾。而特召之下。强來登筵矣。然而仰瞻天顔。便覺欣抃而忘病矣。上曰。畿伯所患。近得快可乎。鎭衡曰。今則差勝矣。上曰。兩銓旣具褒貶。似當從近開坐矣。命善曰。然矣。至於刑判許遞之後。更無可合人。是可悶矣。上曰。工判似亦然矣。命善曰。然矣。上曰。刑判雖云有病。暫進貶座。有何所難乎。命善曰。是則當擧行矣。上曰。禁府開坐。有何事故。而不爲開坐乎。浩修曰。其委折。問諸該府。而姑未來報矣。民始曰。該府堂上。雖有新差之員。今此無故之日。不爲開坐。事體所在。極涉可怪矣。上曰。李衍祥之任其西銓時。善爲政事矣。命善曰。然矣。上曰。新兵判政事。雖緣生疎。亦可謂觀過知仁矣。唯當致心備擬。而何如是錯誤耶。民始曰。兵判新當銓任。或有未熟之弊。而唯以秉公爲心。則是可爲宜矣。上曰。訓鍊副正。誰可合宜乎。命善曰。曾經宣傳官。然後例擬副正。而今無可合人云矣。民始曰。李元謙尹敬喆。可合副正。而敬喆則方在罪中。故不得通擬云矣。上曰。金益彬。何如。浩修曰。是爲極可矣。上曰。徐秉德有何故。而今始擬望乎。浩修曰。以乙未禁錮。今方見解云矣。上曰。宋煥億。今當出仕乎。民始曰。聞其畿伯言。則辭疏今又來到云矣。上曰。向者沈樂洙事太過矣。命善曰。然矣。命善曰。銓曹一經都政之後。每有人言。是實可怪矣。上曰。西銓善用久勤。則爲政第一矣。民始曰。東銓則爲政極難。若從己所見。則取人之謗。俾從他人之言。則未得恢公。以故每多人言矣。命善曰。守令之塡差。有關利害。不可不擇差矣。上曰。然矣。民始曰。正卿之苟簡。無如近者矣。上曰。金鍾秀欲爲上來乎。民始曰。向者書探其意。則甚落落矣。上曰。或有些少之嫌。而不爲上來。則過矣。命善曰。然矣。上曰。武亞長誰當爲之乎。民始曰。李漢豐李文德洪和輔。可矣。命善曰。漢豐之兄漢昌。勝於其弟云矣。民始曰。近來臺諫。專以含默爲道。雖有請推之例規。初不爲之。若或有一言論及。則便成仇隙。此後則亦無官師相規之事矣。上曰。以蔡濟恭事觀之。果是然矣。上曰。今年非歉歲乎。命善曰。可謂連豐矣。鎭衡曰。今年則還穀。似當歲前畢捧。而亦無觀望之人矣。上曰。北道則似有停減之擧矣。命善曰。頃者已有下敎矣。民始曰。北關雖云歉歲。似無設賑之慮矣。命退。諸臣以次退出。
정조 4년
庚子十二月初三日申時。上御誠正閣。禮房承旨入侍時。右承旨金宇鎭。假注書趙衍德。記事官金廷龍李集斗。以次進伏訖。上曰。大司成牌招事。分付。賤臣承命出來。分付。命退。諸臣以次退出。
정조 4년
行都承旨徐浩修坐。左承旨李亨元坐直。右承旨金宇鎭坐。左副承旨宋煥億在外。右副承旨金憙坐。同副承旨宋鍈坐直。注書一員未差金載瓚病。假注書崔守忱仕趙衍德仕直。事變假注書任長源仕。